Tolna Vármegyei Balassa János Kórház okiratszám: FO/1470-…/2024.

**EGYÜTTMŰKÖDÉSI MEGÁLLAPODÁS MÓDOSÍTÁSA**

amely létrejött egyrészről a **Bátaszék Város Önkormányzat** [székhely: 7140 Bátaszék, Szabadság u.4., törzskönyvi azonosító szám (PIR):733304, adószám:15733304-2-17] képviseletében eljár Dr. Bozsolik Róbert Zsolt polgármester, mint önkormányzat (a továbbiakban: **Önkormányza**t),

másrészről a **Gondozási Központ Bátaszék** [székhely: 7140 Bátaszék, Budai u.21, törzskönyvi azonosító szám (PIR): 419473, adószám:15419473-2-17] képviseletében eljár Borosné Simon Zsuzsanna intézményvezető, mint átadó intézmény (a továbbiakban: **Átadó Intézmény**),

harmadrészről a **BÁT-KOM 2004 Kft** [székhely: 7140 Bátaszék, Baross u. 1/A, cégjegyzékszám: Cg.17-09-005090, adószám:13318871-2-17] képviseletében eljár Pap Péter ügyvezető, mint átadó intézmény (a továbbiakban: **Önkormányzat Gazdasági Társasága)**

negyedrészről a **Tolna Vármegyei Balassa János Kórház** [székhely: 7100 Szekszárd, Béri Balogh Ádám utca 5-7.; törzskönyvi azonosító (PIR): 416306; adószám: 15416308-2-17; képviseletében eljár: Kis Zoltán Károly főigazgató] mint átvevő intézmény (a továbbiakban: **Átvevő Intézmény**),

között az alábbi feltételekkel, alulírott helyen és napon:

1./ Felek rögzítik, hogy a védőnői szolgáltatás helyéül szolgáló ingatlan biztosítása és az ahhoz kapcsolódó szolgáltatások tárgyában egymással 2023. július 1. napjától hatályos együttműködési megállapodást kötöttek, melyet közös akarattal módosítani kívánnak. 2024. január 1. napjától az Önkormányzat tulajdonában lévő ingatlanok üzemeltetését az Önkormányzat 100 %-os tulajdonú Kft-je – a BÁT-KOM 2004. Kft- látja el, így a megállapodásba félként jelen megállapodás módosítással belép.

2./ Felek az együttműködési megállapodás XV. 2. pontját az alábbiak szerint módosítják:

„Átvevő Intézmény havonta 30.000,- Ft+ÁFA, azaz harmincezer forint plusz általános forgalmi adó összegű költségátalányt fizet az Önkormányzat Gazdasági Társáságának a védőnői ellátás célját szolgáló ingatlan/helyiség használata után.”

3./ Felek az együttműködési megállapodás XV. 3. pontját az alábbiak szerint módosítják:

„Az Önkormányzat Gazdasági Társásága a 2. pontban meghatározott költségátalányt havonta kiszámlázza az Átvevő Intézmény részére, amely számla összegét 15 napon belül átutalással megfizet az Önkormányzat Gazdasági Társásága OTP Bank Nyrt-nél vezetett 11746122-20001807 számú számlájára. Az Átvevő Intézmény tudomásul veszi, hogy fizetési kötelezettsége késedelmes teljesítése esetén a mindenkori érvényes jegybanki alapkamattal növelt összeg megfizetésére köteles.”

4./ Felek az együttműködési megállapodás XVI. 4. pontjában a megállapodás időtartamát az alábbiak szerint módosítják:

*„Felek a megállapodást határozatlan időtartamra kötik. Bármely Fél jogosult az együttműködési megállapodást írásbeli nyilatkozatával 90 nap felmondási idővel felmondani.”*

Jelen megállapodás módosítás 4 (négy), egymással mindenben megegyező eredeti példányban készült, amelyből 1 (egy) példány Önkormányzatot, 1 (egy) példány az Átadó Intézményt, 1 (egy) példány az Önkormányzat Gazdasági Társaságát, 1 (egy) példány az Átvevő Intézményt illet.

Felek az együttműködési megállapodást egyebekben módosítani nem kívánják, azt mint akaratukkal mindenben megegyezőt, helybenhagyólag aláírták.

|  |  |
| --- | --- |
| Bátaszék, 2024. november  **……………………………..…………**  **Bátaszék Város Önkormányzat**  **Dr. Bozsolik Róbert Zsolt**  **polgármester**  **Önkormányzat**  **……………………………..…………**  **Gondozási Központ**  **Borosné Simon Zsuzsanna**  **intézményvezető**  **Átadó Intézmény**  **……………………………..…………**  **BÁT-KOM 2004. Kft**  **Pap Péter**  **ügyvezető**  **Önkormányzat Gazdasági Társasága**  Pénzügyileg ellenjegyzem:  Bátaszék 2024. november  ………………………………………  **Adorján Viktória**  **gazdálkodási ügyintéző** | Szekszárd, 2024. október  **…………………..……………..…………**  **Tolna Vármegyei Balassa János Kórház**  **Kis Zoltán Károly**  **főigazgató**  **Átvevő Intézmény**  Pénzügyileg ellenjegyzem:  Szekszárd, 2024. október  ………………………………………  **Pulczné Göndöcz szilvia**  **gazdasági igazgató** |
| Az okirat jogi szempontú vizsgálatát végezte az  Önkormányzat részéről:  ………………………………..  **Dr. Firle-Paksi Anna**  **aljegyző** | Az okirat jogi szempontú vizsgálatát végezte az  Átvevő Intézmény részéről:  ………………………………..  **Dr. Gaál Szonja LL.M.**  **osztályvezető, kamarai jogtanácsos** |